
2022, tawata e Aña di Inversion y 
Oportunidad y e comunidad di nos dushi 
Aruba, a uni mas, despues di e temponan di 
mas hopi desafio di nos historia. 


Cuelyn Wever-Úroes 


PROME MINISTER 


PROME MINISTER A CONTESTA PARLAMENTO 
RIBA E CASO DI ARUBAHUIS 


“Mi a sinta y mi a duna cara, mi a cumpli cu mi responsabilidad como 
Prome Minister y ma splica kico mi a haci” 


Diamars mainta Prome Minister Evelyn Wever-Croes hunto cu 
director di Centraal Accountants Dienst(CAD) sr. Pang y director 
di Departamento di Recurso Humano (DRH) sr Wernet tabata 
den Parlamento pa trata e tema di Arubahuis. Prome Minister 
a splica cu na momento cu su persona a wordo notifica di un 
posibel caso di kiebro di integridad na Arubahuis, a pidi CAD 
pa cuminsa cu un investigacion administrativo y financiero. 
E investigacion aki a cuminsa laña pasa y na momento cu 
a finalisa esaki, DRH a sigui cu e investigacion disciplinario 
cu recientemente a keda cla. Unabes cu gobierno a finalisa 
e investigacion aki, a pasa e dossier den man di Ministerio 
Publico (OM) cu lo tuma e caso over pa evaluacion penal. 


Tabata na varios ocasion cu Parlamento a haci pregunta 
relaciona cu e caso aki na unda cu Prome Minister a indica 
varios biaha di no por duna informacion adelanta pa no stroba 
e investigacion, y a priminti cu na momento cu e investigacion 
keda cla, e lo yega Parlamento pa duna informacion. Esaki ta 
exactamente loke a tuma luga. Prome Minister a splica cu tin 
hopi informacion cu ta cay bou privacidad di un persona pero 
cu tur informacion cu ley ta permiti duna, su persona a duna 
Parlamento 


Parlamento tabata hopi critico durante e reunion y a haci hopi 
pregunta relaciona cu e caso. Prome Minister a expresa cu e 
ta contento cu e gobierno aki cu ta para pa integridad por a 
brinda Parlamento e informacion necesario y duna espacio pa 
nan haci nan preguntanan. 

Un situacion sigur unico compara cu tempo cu e tabata den 
Parlamento na unda cu pa 8 aña largo a pidi pa haya informacion 
di caso Ibis y Avestrus y nunca a haya e informacio aki. 


Banda di esaki, Prome Minister a wordo acusa na varios 
occasion den Parlamento door di oposicion di ta a el a wordo 
acusa di ta cubri informacion pa proteha posibel personanan 
envolvi. Otronan miembronan di oposicion a te hasta declara 


cu Premier Evelyn Wever-Croes mester baha como Prome 
Minister. 

“Hecho ta cu mi a sinta eynan y mi a duna cara. Mi a carga mi 
responsabilidad como Prome Minister y ma splica kico mi a 
haci. Na momento cu gobierno a haya informacion cu tin kiebro 
di integridad, gobierno no a sconde ni brase manera oposicion 
a haci cu caso Ibis y Avestruz sino a cuminsa cu investigacion. 
Na momento cu e investigacion a termina, gobierno no a 
sconde ni brase ni pidi hende pa no condena e persona te ora 
corte dicta culpabilidad. Gobierno a cana e caminda cu mester 
a cana y cada ken ta carga su responsabilidad. Esaki ta e 
diferencia grandi entre nos y nan.” Prome Minister e expresa. 


MENSAHE PA OPOSICION 

Concluyendo, Prome Minister a bisa cu “No ta desconoci cu 
e deseo di oposicion ta pa mi persona baha como Prome 
Minister, pero oposicion mester admiti cu esaki ta prome biaha 
cu Parlamento ta wordo trata cu respet na unda a duna nan 
informacion y e oportunidad pa trece tur nan puntonan dilanti. 
Nan kier pa mi baha, mi a sali vote getter den e ultimo elecion, 
mi ta sirbi e pueblo di Aruba cu alma y curpa dia den dia afo. 
E dia lo yega cu mi lo baha, pero ta pueblo ta dicidi esey, no 
oposicion. 

Premier Evelyn Wever - Croes: 

Recientemente a anuncia culo inicia cu “Proyecto Revitalisacion 
di Oranjestad. Na e ocasion Prome Minister Evelyn Wever 
- Croes a dirigi palabra na tur esnan presente y a felicita 
colega Minister di Asuntonan economico, Desaroyo duradero 
y Comunicacion Geoffrey Wever cu e proyecto. Di e forma 
aki Gobierno mester ta mustra e compromiso cu tin cu sector 
priva, pa hunto logra e desaroyo cu ta buscando. 


Riba e Parkeerplaats conoci como e parkeerplaats di Brenchies 
riba e skina di Columbusstraat y Wilhelminastraat, gobierno 
a anuncia e plannan cu ta encera revitalisacion di Aruba su 
centro di ciudad. Brenchi tabata un di e prome ‘hardware store’ 
di Aruba cual pa hopi aña a brinda servicio na pueblo di Aruba. 
Durante su existencia el a contribui grandemente na desaroyo 
di playa, Oranjestad y Aruba en general. Asina tin diferente 
tienda cu awe no tey mas, pero cu ta keda recorda como parti 
di Aruba su historia. 


Prome Minister Wever - Croes a expresa cu desaroyo nobo 
semper tabata bon pa nos pais, pero tin biaha e desaroyonan 
aki kiermen final di icononan comercial cu tabata conoce. 

E desaroyo den mundo comercial y e formato di haci negoshi 
na Aruba no a para keto, y formanan nobo a haci nan entrada 
cual tabatin consecuencia pa cierto ramonan di negoshi. 

E renobacion di Caya Betico Croes y introduccion di e tram a 
wordo haci cu tur bon intencion, sinembargo el a trece cu ne 
cu hopi situacion financiero penoso pa comerciante pa falta di 
benta. Revisando e historia aki, nos por mira nos futuro cu otro 
wowo y siña di aspectonan cu a bay malo y wak kico e ‘paradigm 
shift den comercio ta significa pa nos. Cambio semper tin 
su consecuencianan bon of malo y eynan mester busca e 
balans perfecto pa saca e maximo probecho di innovacion. 
Cu innovacion no ta referi solamente na con ta embeyece un 
edificio of e caya, sino tambe con mentalmente bo por adapta 
bo mes na exigencianan nobo y mustra flexibilidad necesario 
pa haci negoshi den un tempo dinamico, Prome Minister Wever 
- Croes a splica. 


Aruba su centro di ciudad tin hopi potencial, tin biaha cu algun 
cambio chikito ya por mira hopi diferencia. Ta mira cu e simpel 
hecho cu a habri Caya Betico Croes pa trafico durante oranan 
di dia, a haci cu cierto tiendanan tabata yen den cliente.Ya caba 
a tuma e prome pasonan pa revitalisacion di centro di ciudad y 
cu e revitalisacion aki, lo tene cuenta cu tur aspecto cu lo haci 
pa Oranjestad haya e gloria cu el a conoce antes. Lo percura 
pa actividadnan comercial durante dia y anochi. Pa esaki, e 
colaboracion entre Ministerionan y departamentonan manera 
di DIP y DOW cu tabata envolvi activamente den ehecusion di 
e plannan ta esencial. 


Por ultimo, Prome Minister Wever - Croes a gradici tur e 
departamentonan cu a traha hunto y colega Minsiter Geoffrey 
Wever cu ta encarga cu e fase di revitalisacion di Oranjestad. 
Y cu e prome paso aki ta duna realisacion na e promesanan 
haci pa cumpli cu e vision den e plan di gobernacion. Ta gradici 
Minister Wever pa su vision y determinacion y tur comerciante 
specialmente esunnan den centro di ciudad pa a kere den 
Aruba durante tur tempo. Ta gradici tambe e trahadornan cu a 
sigui lucha y eherce trabou duro a pesar di temponan dificil pa 
hiba nos pais dilanti. “2023 ta undjis, nos ta casi na entrada y e 
ta mustra di ta bay ta un aña mas prometedor y cu e proyecto 
aki mi ta sigur cu e lo ta un aña hopi mas prometedor,” Prome 
Minister Wever - Croes a termina bisando. 

POPCHI ARTESANAL “MISS ARUBA” A BOLBE 
SU ISLA NATAL 


Museo Arqueologico Nacional Aruba — MANA a 
ricibi un popchi di paña di mas o menos 80 aña |` ” 
edad di sra. Dolores Rutski. Tempo cu sra. Dolores, 
residente di New Jersey - Merca, tabata tin 3 of f 
4 aña ela haya e popchi aki regalo di su omo cu 
a trec'e p'e for di Aruba. E popchi tin su detaye, 
manera lenso tradicional di mara cabes. Sra. 
Dolores no ta corda cu ela hunga cu e popchi, ela 
ward'e y solamente tabata admir'e. 


Sra. Rutski mes a bishita nos dushi isla pa prome 
biaha na 1973, pa celebra su honeymoon y a keda 
bishita Aruba durante añanan. Ela conta cu su omo 
Vincent Citarella tabata un marinero riba barco 
comercial di Merca - ‘US Merchants’, durante di 
Dos Guera Mundial. Un di nan a ser alcansa pa 
enemigo causando cu e barco a sink. Solamente e E 
omo y un otro marinero a sobrevivi e atake. 


Tabata durante su estadia na Aruba aña pasa 
cu sra. Dolores Rutski a realisa cu Aruba tambe 
tabata envolvi den e Guera Mundial. Asina ela ΜΗ 
realisa e relacion entre su omo, e popchi, Aruba y m leo, 
di Dos Guera Mundial. E ora ela priminti di bolbe xš ΑΝ. 
cu e popchi y saca potret hunto na Aruba. Tambe | pes 
sra. Dolores a cuminsa pensa cu dia cu e fayece e — ἡ 
popchi no tin un hogar mas. Por ta pa garantis'e un 
hogar, e por regala e popchi na un museo ...? Di 
forma aki e por bishita su popchi ora e ta na Aruba. 


Cumpliendo cu su promesa sra. Dolores a saca | 
potret recientemente cu su popchi na Bunker Bar. W 
Hasta sra. Dolores a pensa cu e por ser nomina 
pa e premio “Dama loco di edad' pa e acto aki. E 
bunitesa di e popchi a capta hopi atencion. Diforma [ 
humoristico sra Dolores ta remarca cu e popchi 
por a blikia un poco pero tin menos lachi compara 
cune. Diferente persona a puntr'e e nomber di e 
popchi, y finalmente ela yam'e “Miss Aruba”. 


Sra. Dolores Rutski a acerca MANA cu su deseo pa 
regala e popchi na e museo sigurando un bon hogar 
na su isla natal. Esaki a ser acepta cu mil amor ya 
cu MANA tin dos popchi antiguo di porcelana, co- 
financia door di UNOCA, cu lo ser incorpora den e 
proyecto “Manteniendo Herencia Bibo den Tempo. 
E exposicionnan nobo cu ta parti di e proyecto aki 
ta planea pa keda cla mitar di 2023. E popchi di 
paña aki, cu ta un joya di artesania di siglo pasa, lo 
forma parti di e exposicionnan den desaroyo. 


E determinacion di cada ciudadano, 
lo ta e inspiracion pa nos sigui 
enfrenta cualkier reto cu den 2023 


ων ον 

crusa nos caminda. 


MINISTER 


MAS DI 300 PERSONA A ATENDE E SEMINARIO 
DI “ATSA CARIBBEAN SUPERCHARGED 
SERVICE TRANING PROGRAM” 2022 


Diaranson mainta Minister di Turismo y Salud Publico sr. Dangui 
Oduber tabata presente na e ceremonia di Aruba Time Share 
Association (ATSA) Excellence Awards cu a tuma lugar den e 
ballroom na Marriott. E ceremonia aki tabata den conexion cu 
e ATSA CARIBBEAN SUPERCHARGED SERVICE Training 
Program 2022. Esaki ta un seminario cu mas di 300 trahador 
den nos industria di turismo a participa na dje pa asina mehora 
nan mes pa por duna un mihor servicio na nos bishitantenan. 


Turismo ta nos unico pilar economico. Pa nos keda competitivo 
cu otro islanan den Caribe e ta importante pa nos sigui inverti 
den den e mehoracion di producto Aruba. E mandatario a 
duna di conoce cu Gobierno ta sigui traha pa Aruba tin mas pa 
ofrece na nos bishitantenan. Pero locual ta mas importante y 
pa locual Aruba ta conoce pe ta e cordialidad di nos hendenan, 
pesey e tipo di seminarionan aki ta necesario. 


E seminario cu a keda duna pa Caribbean Hotel and Tourism 
Association (CHTA) a cuminsa dia 29 di november y a termina 
dia 13 di December, pues e tabata tin un duracion di 2 
siman. E seminario a cubri training pa e area di “Supervisors, 
Housekeeping, F&B — Knowledge Basics y F&B Service Skills 8 
Suggestive Selling” cu ta e areanan mas esencial na momento 
di duna servicio na nos turistanan. 


Minister Oduber tabata contento di por a hiba algun palabra 
durante di e ceremonia caminda e mandatario a cita e exprecion 
haci pa Bill Marriott cu ta bisa: “Motivanan, capacitanan, 
precupa pa nan y haci di cada un di nan un ganador. Nos sa 
si nos trata nos empleadonan bon, nan lo trata nos clientenan 
bon y ora e clientenan wordo trata bon nan ta keda bin bek.” 


E mandatario a gradici ATSA pa organisa e seminario aki 
pa trahadornan den e industria di turismo. Tambe un danki 
na e Education Foundation di CHTA pa duna e colaboracion 
na ATSA pa duna un seminario cu ta cubri e 4 areanan mas 
esencial den e industria di hospitalidad. Finalmente Minister 

Dangui Oduber a duna un danki special na tur esnan cu a sigui 
e seminario, locual boso a siña lo aporta grandemente na nos 
turismo. 

Finalmente kier a gradici tur e sponsornan cu a haci e evento 
aki posibel. 

Y cu optimismo nos ta drenta un aña nobo. 
Y nos ta prepara mas cu nunca pa atende 


cu retonan y cambia nan den 


oportunidadnan nobo. 


MINISTER 
-ceceo Y s. 


A REUNI CU ORTHOPEDAGOGISCHE CENTRUM 
DEN CUADRO DI PROYECTO PA HOBENNAN 
CU PROBLEMANAN PSIKIATRICO 


Recientemente, Minister di Husticia y Asuntonan Social Rocco 
Tjon a haci un bishita na Orthopedagogische Centrum (OC), 
caminda e directora y e psycholoog di OC a comparti nan 
ideanan pa asina sondea e posibilidadnan pa yega na un 
departamento special pa hobennan cu problemanan psikiatrico 
mirando cu e grupo aki no tin un luga adecuado na Aruba pa 
brindanan e cuido necesario. 


OC ta di opinion cu, mirando cu e infrastructura ta existi caba, 
por haci bon uzo di e espacio aki, pa asina ubica e departamento 
aki. Esaki sigur lo beneficia e grupo aki, nan famianan y nos 
comunidad. Minister Tjon a ricibi un recorido caminda a haya 
un splicacion amplio di e proyecto aki y e con e plan lo wordo 
maneha pa asina yega na construi e departamento aki. Banda 
di esaki, a papia tambe tocante di "Dagbehandeling" y "Werken 
aan Wonen" cu no necesariamente lo mester ta riba e tereno 
di OC, pero si den cercania di OC pa asina por brinda e cuido 
for di un distancia. 


E mandatario a indica cu e proyecto aki lo por ta uno sumamente 
positivo, y dentro di poco lo ricibi e plan di maneho como tambe 
e plan financiero di e proyecto aki. 

Gobierno di Aruba: 
NEGOSACION RIBA RE APERTURA DI FRONTERA 
CU VENEZUELA NO A INICIA AINDA 


E situacion rond di e apertura di frontera cu 
Venezuela ta mescos cu di lunanan anterior. 
Actualmente ta den espera pa sinta na mesa 
cu Venezuela pa por cuminsa cu deliberacion. 
Ya ta hibando combersacion di esaki pero e 
negociacionnan no a inicia ainda. 


Manera cuta conociAruba y Reino Hulandes ta para 
pa un reapertura di e frontera tuma luga den fase, 
cuminsando cu e frontera maritimo. Pero prome 
cu yega na esaki mester tin palabracion concreto. 
E combersacionnan pa yega na e palabracionnan 
aki ainda no a inicia. 


FUTURA TA PRESENTA SUPERNOVA 
CHRISTMAS BAZAAR 2022 


Futura ta presenta su Supernova Christmas Bazaar pa 
aña 2022, diahuebs 15 december 2022 for di 6:00 pm te 
cu 9:00 pm na Futura Spaces situa na Schotlandstraat 
58. 


Supernová 


EDIS” 
ὦ E Q 


l 


Bin shop, y support nos muhenan empresario local cu 
nan small business. Lo tin un bon variacion durante e 
Supernova Christmas Bazaar, unda cu por haya bela, 
habon, hoyas, arte, crafts, obranan di man, y mucho 
mas. 


Shop candles, jewelry, arts & crafts, 
handmade trinkets and so much more.. 

Shop and support our local female small business 
owners at our Supernova Christmas Bazaar. Enjoy 
some holiday cheer while shopping for one-of-a- 
kind gifts for your friends and family! 


Supernova Christmas Bazaar ta conta cu participacion 
di entre otro: Eco Living Aruba, Chikita Crystals, Dimples 
and CurlesBeauty Boss, Dulce, Ma Didi, Moments 
Candles, Shelo y Tera, Inspira, Chikita Crystal, Althea 
Jewelry, Kiwanis, LinaLime Accessories y Ponche Crema 
by M. 


Nos ta warda boso pa pasa y busca e miho regalo di 
Pasco y Fin di Aña pa bo famia y amigonan den un 
bon ambiente, y dunando tambe apoyo na nos hende 
muhenan empresario na Aruba. 


ΓΤ Aruba mester 
di nos TUR! 


AÑA 2022 
A BRINDA NOS E 
OPORTUNIDAD 
PA LOGRA E IMPOSIBEL. 
HUNTO NOS A CAMBIA 
E RUMBO DI DIFICULTAD Y 
TRANSFORMA NOS VISION 
DEN REALIDAD. 
NOS A TRAHA DURO PA E 
CRECEMENTO Y EXITO 
DI NOS PAIS. 
E SACRIFICIO DI 
CADA CIUDADANO 
A DIRIGI NOS DEN UN 
ENTRADA DI 2023 
YEN DI FE Y SPERANSA 
PA UN AÑA NOBO 
PROSPERO Y RESILIENTE. 

